**ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ ΤΟΥ 2ου ΓΥΜΝΑΣΙΟΥ**

**1. Οι μαθητές προσέρχονται στο σχολείο τουλάχιστον 5΄ πριν από την έναρξη των μαθημάτων, (8.10΄π.μ.) και παραμένουν στην αυλή, όταν έχει καλό καιρό ή στους διαδρόμους του ισογείου κατά τις βροχερές και τις κρύες μέρες.**

**2. Οι μαθητές υπακούουν στις οδηγίες των επιμελητών και των εκπαιδευτικών που εφημερεύουν. Κανένας μαθητής δεν επιτρέπεται να εισέρχεται στην αίθουσα πριν να χτυπήσει το κουδούνι.**

**3. Κατά τα διαλείμματα οι μαθητές κατεβαίνουν προσεκτικά και χωρίς χρονοτριβή στην αυλή ή στους διαδρόμους του ισογείου, όταν βρέχει.**

**4. Όλοι οι μαθητές με επικεφαλής τα Δ.Σ. των Μαθητικών Κοινοτήτων έχουν την ευθύνη για τη διαφύλαξη της σχολικής περιουσίας και διατηρούν το σχολικό περιβάλλον καθαρό.**

**5. Μαθητές που προξενούν βλάβες ή ζημιές υποχρεώνονται σε αποκατάστασή τους ή στην καταβολή των εξόδων που απαιτούνται για την επανόρθωση των ζημιών.**

**6. Η είσοδος στο χώρο του σχολείου προσώπων που δεν έχουν σχέση με τη λειτουργία του σχολείου απαγορεύεται.**

**7. Μαθητές που προσέρχονται στο σχολείο με δίκυκλα, τα ασφαλίζουν στον ειδικό γι’ αυτά χώρο.**

**8. Η απομάκρυνση των μαθητών από το σχολείο κατά την ώρα των μαθημάτων ή των διαλειμμάτων γίνεται πάντοτε με άδεια του Διευθυντή.**

**9. Δεν επιτρέπεται η χρήση του ασανσέρ από τους μαθητές.**

**10. Απαγορεύεται η χρήση κινητών εντός του σχολικού κτιρίου.**

**11. Δεν επιτρέπεται η κατανάλωση φαγητού εν ώρα μαθήματος ούτε η παραμονή στο κυλικείο.**

**12. Οι μαθητές και οι μαθήτριες φροντίζουν καθημερινά για την ατομική τους καθαριότητα και την ευπρεπή τους εμφάνιση.**

**13. Το σχολείο λειτουργεί σε κλίμα αμοιβαίου σεβασμού και διαπολιτισμικής επικοινωνίας από όλους και προς όλους τους μαθητές.**